দি আয়রন লেডি ২০০৩ সালে মুক্তিপ্রাপ্ত একটি ব্রিটিশ জীবনীধর্মী নাট্য চলচ্চিত্র। মার্গারেট থ্যাচারের জীবন নিয়ে ছবিটি নির্মিত হয়েছে। মার্গারেট থ্যাচার যুক্তরাজ্যের প্রথম নারী প্রধানমন্ত্রী হওয়ার বিরল সম্মান অর্জন করেছিলেন। এছাড়াও তিনি বিংশ শতাব্দীর সবচেয়ে দীর্ঘ সময় ধরে দায়িত্ব পালন করা প্রধানমন্ত্রী। ফিলিডা লয়েড এর পরিচালক ও অ্যাবি মর্গান চিত্রনাট্যকার। আলেকজান্দ্রা রোচ তরুণী থ্যাচারের চরিত্রে অভিনয় করলেও মেরিল স্ট্রিপ-ই মূলত একে এ ছবিতে সার্থক রূপায়ন দিয়েছেন। জিম ব্রডবেন্ট ও হ্যারি লয়েড ডেনিস থ্যাচার চরিত্রে অভিনয় করেন। অ্যান্থনি হেড থ্যাচারের উপপ্রধানমন্ত্রী জিওফ্রে হাউ- চরিত্রে রূপদান করেন।https://www.imdb.com/title/tt1007029/  ছবিটি মিশ্র প্রতিক্রিয়া পেলেও সমালোচকরা মেরিল স্ট্রিপের অভিনয়ের প্রশংসা করেন। এটি তার অভিনয়জীবনের অন্যতম সেরা কৃতিত্ব হিসেবে বিবেচিত হয়। এ ছবির জন্য সপ্তদশতম বারের মতো স্ট্রিপ অস্কার পুরস্কারের মনোনয়ন পান; এবং তৃতীয়বারের মত অস্কার জিতে নিতে সক্ষম হন। তিনি সেরা অভিনেত্রী ক্যাটাগরিতে তৃতীয়বারের মত গোল্ডেন গ্লোব ও দ্বিতীয়বারের মতো বাফটা পুরস্কার লাভ করেন। ছবিটি সেরা রূপসজ্জা ক্যাটাগরিতে অস্কার ও বাফটা উভয় পুরস্কারই পায়।  জন ক্যাম্পবেলের জীবনীগ্রন্থ "লৌহমানবী: মুদি দোকানির মেয়ে থেকে প্রধানমন্ত্রী" অবলম্বনে ছবিটি নির্মিত হয়েছে।https://www.npr.org/2011/12/29/144449825/how-accurate-is-the-iron-lady  কাহিনীসংক্ষেপ  তরুণী মার্গারেট রবার্টস গ্রান্থাম শহরে পারিবারিক মুদি দোকানির ব্যবসা চালান। তার বাবার রাজনৈতিক বক্তৃতাগুলো তাকে উজ্জীবিত করে। গৃহিণী মার সঙ্গে অবশ্য মার্গারেটের সম্পর্ক তেমন ভালো না। একসময় তিনি অক্সফোর্ড বিশ্ববিদ্যালয়ে পড়তে যান।  রবার্টস রাজনীতিতে সম্পৃক্ত হয়ে পড়েন। কনজারভেটিভ পার্টির পুরুষ অধ্যুষিত পরিমণ্ডলে নিজের স্থান পাকা করে নিতে তিনি সফল হন। ব্যবসায়ী ডেনিস থ্যাচারের বিয়ের প্রস্তাব দেওয়ার ঘটনাও এখানে আলোচিত হয়েছে। হাউজ অব কমন্স এর নারী সদস্য হিসেবেও থ্যাচার নির্বাচিত হন। প্রধানমন্ত্রী এডওয়ার্ড হিথের মন্ত্রিসভায় শিক্ষামন্ত্রী হিসেবেও কাজ করতে গিয়ে শুধু নারী হওয়ার জন্য থ্যাচারকে প্রতিবন্ধকতার সম্মুখীন হতে হয়। একসময় তিনি কনজারভেটিভ পার্টির নেতৃত্বের নির্বাচনে দাঁড়ান ও জয়লাভ করেন।  ১৯৭৯ সালের নির্বাচনে জয়লাভ করে থ্যাচার ব্রিটেনের প্রথম নারী প্রধানমন্ত্রিত্বের সম্মান অর্জন করেন। থ্যাচারের অর্থনৈতিক নীতি, ১৯৮১ সালের ব্রিক্সটন দাঙ্গা, ১৯৮৪-১৯৮৫ সালে যুক্তরাজ্যে খনিশ্রমিকদের দাঙ্গা, ১৯৮৪ সালে কনজারভেটিভ পার্টির সম্মেলনে বোমা হামলা, ফকল্যাণ্ড দ্বীপ পুনর্দখল, রোনাল্ড রিগ্যান- এর সাথে থ্যাচার এর বন্ধুত্বপূর্ণ সম্পর্ক- সবই এ চলচ্চিত্রে বর্ণিত হয়েছে।  তথ্যসূত্র  বহিঃসংযোগ       বিষয়শ্রেণী:২০১১-এর চলচ্চিত্র বিষয়শ্রেণী:২০১১-এর নাট্য চলচ্চিত্র বিষয়শ্রেণী:ব্রিটিশ নাট্য চলচ্চিত্র বিষয়শ্রেণী:ব্রিটিশ জীবনীমূলক চলচ্চিত্র বিষয়শ্রেণী:ফরাসি নাট্য চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:আলঝেইমার রোগ সম্পর্কিত চলচ্চিত্র বিষয়শ্রেণী:গোল্ডক্রেস্ট ফিল্মসের চলচ্চিত্র বিষয়শ্রেণী:ব্রিটিশ রাজনৈতিক চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:২০০৮-এর পটভূমিতে চলচ্চিত্র বিষয়শ্রেণী:১৯৪০-এর দশকের পটভূমিতে চলচ্চিত্র বিষয়শ্রেণী:১৯৯০-এর দশকের পটভূমিতে চলচ্চিত্র বিষয়শ্রেণী:ইংল্যান্ডে ধারণকৃত চলচ্চিত্র বিষয়শ্রেণী:ফিল্মফোর প্রডাকশন্সের চলচ্চিত্র বিষয়শ্রেণী:আইকন প্রোডাকশন্সের চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:১৯৮০-এর দশকের পটভূমিতে চলচ্চিত্র বিষয়শ্রেণী:১৯৮২-এর পটভূমিতে চলচ্চিত্র বিষয়শ্রেণী:১৯৫০-এর দশকের পটভূমিতে চলচ্চিত্র বিষয়শ্রেণী:১৯৯০-এর পটভূমিতে চলচ্চিত্র বিষয়শ্রেণী:১৯৮৪-এর পটভূমিতে চলচ্চিত্র বিষয়শ্রেণী:মার্গারেট থ্যাচারের সাংস্কৃতিক চিত্রায়ণ বিষয়শ্রেণী:ইংরেজি ভাষার জীবনীমূলক নাট্য চলচ্চিত্র